Publication: Magyar Közlöny
Issue: MK-2004-199 (Year: 2004, Number: 199)
Era: 2004-2010
Section: megállapodásának a tárgya, addig a közjegyzõi szolgáltatás ellenértéke a jogszabály [14/1991. (XI. 26.) IM rendelet] által meghatározott (Ktv. 6. §). A közjegyzõ a fél részére – az aláírási címpéldány tervezet kivételével – nem is
Paragraph Index: 1084

megállapodásának a tárgya, addig a közjegyzõi szolgáltatás ellenértéke a jogszabály [14/1991. (XI. 26.) IM rendelet] által meghatározott (Ktv. 6. §). A közjegyzõ a fél részére – az aláírási címpéldány tervezet kivételével – nem is készíthet magánokiratot [Ktv. 7. § (4) bekezdés] ami által a törvény kifejezetten kizárja, hogy a közjegyzõ hatósági eljárása a magánokirat készítés hatóságinak nem tekinthetõ eljárásával keveredjen. VII. Az Európai Unió szabályozását, illetve az Európai Bíróság joggyakorlatát vizsgálva(lásd. pl. közokirat fogalmával kapcsolatos Unibank ügyet (C–260/97.) vagy az ügyvédi hivatással kapcsolatos, de a közjegyzõségre a contrario következtetések levonására alkalmas Reyners ügyet (C–2/74.) is az állapítható meg, hogy a közjegyzõi tevékenység a közhatalmi tevékenység része és mint ilyen, kivételt képez (mentes) a letelepedési szabadság (EK. Szerzõdés 43. cikk) és szolgáltatás nyújtási szabadság (EK. Szerzõdés 49. cikk) alól. Az EK. Szerzõdés 45. cikke szerint ugyanis a letelepedési jogra való rendelkezéseket nem lehet alkalmazni azokra a tevékenységekre, amelyek a közhatalom gyakorlásához kapcsolódnak (az 55. cikk pedig a 45. cikk rendelkezését alkalmazni rendeli a szolgáltatásokra is, ami azt jelenti, hogy a közhatalom gyakorlásához kapcsolódó tevékenységek kivételt képeznek a szolgáltatási szabadság hatálya alól is). Az igazságszolgáltatás nem vitásan közhatalmi tevékenység, a közjegyzõi tevékenység pedig a jogszolgáltatás, az igazságszolgáltatás keretébe tartozik. Igaz ez a közjegyzõ okirat készítési tevékenységére is, amely az Európai Bíróság joggyakorlata szerint a közhatalom gyakorlását jelenti. Közokiratot ugyanis csak hatóság készíthet, a végrehajtható közjegyzõi okirat – ebben a vonatkozásban – a bírói ítélettel egyenértékû. A közjegyzõi okiratok közhitelességgel való felruházásával az állam lényegében egy állami felségjogot, jogosítványt engedett át a közjegyzõknek. Az Európai Parlament is azt hangsúlyozta az 1994. január 18-i határozatában, hogy a közjegyzõi hivatás gyakorlásának lényeges eleme az állami fennhatóság részbeni átengedése, mert a közjegyzõi tevékenység célja, hogy a bíróságok tehermentesítése érdekében mint közszolgáltatást biztosítsa az érdekelteknek a szerzõdések készítését, hitelesítését és okiratba foglalását, végrehajthatóságukat és bizonyító erejüket, valamint a jogviták megelõzését szolgáló és pártatlan ügyintézést. Az Európai Parlament részére készült ún. Marinho jelentés (1993.) pedig az Európai Bíróság gyakorlatára utalva azt állapította meg, hogy a közjegyzõi hivatás nem megosztható, mivel minden közjegyzõi tevékenység összefügg valamely hivatali, hatósági jogkörrel, ezért e tevékenységek egyike sem különíthetõ el, így az EK. Szerzõdés 55. cikke értelmében a közjegyzõ valamennyi tevékenysége mentes a letelepedés szabadságára és a szolgáltatások szabad áramlására vonatkozó rendelkezések alól. VIII. A III–VII. alatt kifejtettek összegzéseként megállapítható, hogy közjegyzõség intézménye egységesen a magyar igazságszolgáltatás szervezetén belül helyezkedik el, a közjegyzõi tevékenység pedig jellegét tekintve egységesen közhatalmi tevékenység, vagyis az állam igazságszolgáltató funkciója részeként végzett jogszolgáltató hatósági tevékenység [Ktv. 1. § (4) bek.]. A közjegyzõ valamennyi tevékenysége, hatásköre jogszabály által meghatározott, jogszabályi felhatalmazáson alapul. A Ktv.-nek nincs olyan rendelkezése, amely jogszabályi alapot adna arra, hogy a közjegyzõ egyes tevékenységei között a hatósági jelleg szempontjából különböztetni lehessen. Ebbõl következõen a közjegyzõ akkor is közhatalmi tevékenységet gyakorol, amikor a fél kérésére közokiratot készít. A közhatalmi tevékenység gyakorlása során, valamint az e tevékenység elmulasztásával okozott károkért való polgári jogi kárfelelõsségre egységesen minden esetben a Ptk. 349. §-át kell alkalmazni, annak ellenére, hogy e jogszabályhely kifejezetten csak az államigazgatási, bírósági és ügyészségi jogköröket nevesíti. A közjegyzõ is a Ptk.

Source: https://magyarkozlony.hu/hivatalos-lapok/14be63449a6b56b7c0f954b619e86838f55c8142/dokumentumok/c45a8cc36ce82c10ac224100a676a038f142b292/letoltes